Hoe Om Die Regte Katsand Vir Jou Kat, Huis En Lewe Te Kies -
Hoe Om Die Regte Katsand Vir Jou Kat, Huis En Lewe Te Kies
Hoe om die regte katsand te kies? Uitstekende vraag, want dit is uiters belangrik om ons bondeltjie liefde met die regte katsand te bederf. VERAL omdat onhigiëniese katsand kan gevaarlik wees vir hulle en natuurlik vir ons ook.
Hier is 'n lys met voor- en nadele, gebaseer op my ervaring:
✿ BIO-AFBREEKBARE (KLONTVORMENDE) KATSAND
Hierdie katsand word gemaak van herwinbare materiaal en is uitstekend om stankies en klankies te verberg, asook om hoë volume vloeistof te absorbeer – nes 'n sponsie!
Onthou – tonne onoplosbare katsand word jaarliks in stortingsterreine weggegooi, wat tot gevolg het dat sommige katbollies meeste van ons oorleef. As hierdie angwekkende statistiek jou ontstel, is hierdie omgewingsvriendelike katsand ideaal vir jou!
Ons is mal oor die SOYA CLUMP LITTER en dit word nog steeds in ons huis gebruik. Natuurlik is al drie soorte uitstekende keuses en spog ook met wonderlike kat-mamma en kat-pappa resensies.
Sag op pootjies
Uitstekend om stankies en klankies te verberg
Briljant om hoë volume vloeistof te absorbeer
Ekonomies, aangesien dit redelik lank hou (uitsluitend daaglikse slagyster verwydering)
Ultra-stywe klontvormende formule (wat natuurlik skoonmaak 'n droom maak)
Die Soya Clump is maklik weggooibaar en KAN by die toilet afgespoel word en die Cat's Best reeks KAN selfs in die tuin begrawe word!
✿ BIO-AFBREEKBARE (NIE-KLONTVORMENDE) KATSAND
Weereens, bio-afbreekbare katsand kan hoë volume vloeistof absorbeer, is wonderlike vir die planeet en geliefd deur baie.
Hierdie katsand vereis slegs dat 'n mens die goudmyne sal optel, wat dit natuurlik min moeite en ekonomies maak.
Duurder as meeste silika katsandjies
Nie alle katte is mal oor die korrelvorm nie
✿ NIE-BIO-AFBREEKBARE (KLONTVORMENDE) KATSAND
Danksy hierdie katsand se stywe klontvormende formule, word vloeistof in 'n japtrap geabsorbeer voordat dit die bodem van die sandboks bereik. Dit voorkom natuurlik sweet en trane met skoonmaaktyd.
As jou kat hou van vinnige druppels maak, is hierdie die beste keuse wat jy kan maak vir julle huis – MAAR as jou kat hou van gate grou op soek na goud soos in KRINGE IN DIE BOS – is jy in vir 'n wilde skoonmaak avontuur.
Ultra-stywe klontvormende formule
Meer omgewingsvriendelik as silika katsand
Duurder as meeste silika katsand
Minder omgewingsvriendelik as bio-afbreekbare katsand
Moet ALTYD in die vullisdrom gegooi word en kan NOOIT gespoel word nie!
✿ SILIKA KATSAND
Silika katsand is uitstekend om hoë volume vloeistof te absorbeer, asook om poefies uit te droog, wat dit natuurlik 'n briljante katsand maak as jou katjie 'n loperige magie het.
Hierdie katsand voorkom ook dat bakterieë ongebreideld vermeerder in jou kat se sandboks.
As jy iets spoggerigs in jou huis wil hê, oorweeg dit om die SCOOP-FREE LITTER TRAY te koop. Die naam sê alles.
Voorkom dat bakterieë buite beheer vermeerder in jou kat se sandboks
Nie bio-afbreekbaar nie, dus nie omgewingsvriendelik nie
Silika het 'n harde tekstuur, wat sommige katte se voetjies kan seermaak
Plasse urine kan vorm in die sandboks, wat nie lekker is om skoon te maak nie
Hierdie produk is duur en 'n nuwe boksie silika (om die ou boksie te vervang) is ook duur
Kan maklik deur die huis versprei, weens die kristalvorms wat maklik tussen hulle tone vassit
Sommige katte eet die kristalle, veral babakatjies. As jy jou katjie al betrap het met klippies in die mond, is hierdie katsand beslis nie vir julle nie. Om die klippies te eet kan lei tot ernstige mediese probleme
✿ SÊ VAARWEL AAN VUIL REUKE
Meeste katsand kan reuke soos die Skim in die nag laat verdwyn, maar as jy voel jy kort dubbele beskerming, belê in steenkool gegeurde katsand. Dit is 'n bekende feit dat steenkool 'n uitstekende hulpmiddel is om reuke te verwyder. Probeer gerus hierdie produkt, want wie wat nie waag nie wen nie né.
Vir driedubbele beskerming, oorweeg om 'n CLOSED TRAY te koop, wat eksotiese bolliewalms binne die boks hou. Hierdie toilet kom met 'n steenkoolfilter vir daardie ekstra skans teen stinkmonstertjies.
As jy nog steeds voel die ipekonders binne in jou is op soek na aandag, kry vir jou ODOUR NEUTRALIZERS asook die CAT LITTER FRESHENER wat wondermiddels is om stankies en klankies in 'n oogwink te verwyder.
Dit is ons plig as kat-ouers om seker te maak ons katte is skoon, gelukkig en baie tevrede. So om die regte katsand te kies is 'n uiters belangrik.